###### Stema%20(100px) Prova14

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

##### ZYRA E KRYETARIT

**KANCELARIJA PRESEDNIKA - MAYOR’ S OFFICE – BAŞKAN OFISI**

**Zyra për Informim - Raporti i punës janar – qershor 2021**

Zyra për Informim Publik (ZIP) ka komunikuar me qytetarët përmes formave të ndryshme në më shumë se 320 raste në periudhën janar – qershor 2021, edhe atë përmes konferencave për media, komunikatave për media, ftesave për aktivitete publike, njoftimeve etj.

Meqë edhe ky 6-mujor u karakterizua me sfidën e quajtur COVID-19, Zyra për Informim ka komunikuar me publikun mbi baza ditore, përmes konferencave për media e komunikatave, duke i mbajtur të informuar qytetarët për gjendjen pandemike.

Zyra për Informim, një punë të madhe ka bërë në aspektin e Qasjes në Dokumente Publike, ku për këtë periudhë kanë pranuar 34 kërkesa dhe 33 prej tyre kanë marrë përgjigje në kohë reale, ndërsa një kërkesë është në proces.

Një punë tejet të rëndësishme, Zyra për Informim ka bërë në publikimin në ueb faqe të të gjitha akteve komunale në gjuhët zyrtare, sikurse edhe vendimet, procesverbalet, njoftimet e konkurset etj.

Zyra për Informim, për hir të transparencës më të madhe, ka bërë publikimin e kontratave me operatorët, që nga faza e shpalljes së ofertave e deri tek nënshkrimi i kontratave, që është vazhdimësi e partneritetit me USAID në këtë aspekt.

Po ashtu, gjatë kësaj periudhe, Zyra për Informim Publik ka vazhduar implementimin e projektit shumë të rëndësishëm për avancimin e transparencës “Livestream”, seancat e Kuvendit Komunal të Gjilanit janë transmetuar drejtpërdrejt në kanalin zyrtar të Komunës në Youtube, sikurse edhe nga operatori i kontraktuar nga Komuna, në platformën e tij, në radio e faqen zyrtare.

Pas çdo mbledhje të Kuvendit Komunal të Gjilanit, ZIP u ka përcjellë mediave komunikatë zyrtare me debat ballafaques pozitë-opozitë për pikat e rendit të ditës. Duhet përmendur faktin që Gjilani është komuna e vetme që lanson kumtesë për media të kësaj natyre.

Gjatë kësaj periudhe, ZIP ka mbuluar edhe takimet e trupave të Kuvendit, duke ua përcjellë mediave kumtesën zyrtare për atë se çka është diskutuar e rekomanduar në komitete.

Gjithashtu, Zyra për Informim ka përgatitur, e dizajnuar të gjitha llojet e ftesave e mirënjohjeve, e çmimeve, në kuadër të punës së vitit 2020.

Bashkëpunimi i mirë i Zyrës për Informim Publik e Komunës së Gjilanit me mediat, ka bërë që të gjitha aktivitetet e ekzekutivit dhe legjislativit të mbulohen në mënyrën më të mirë, edhe atë në portale, gazeta online, televizione dhe radio, për çka shprehim falënderim të veçantë.

Gjilan, 1 korrik 2021 Zyra për Informim